
Selam alejk šej, Zijad.


Prikupljam pare za hadždž inšAllah. I bliži se davati zekat. Da li mogu izdvojiti od zekata za hodžarinu i za struju u džamiji kao fi sebilillah. Ovo nas obavezuju hodžarinu kao vjeroučitelje i ukop. Allah te nagradio.


* 
* 
* 
* 
* 
* 
* 

 

DAVANJE ZEKATA ZA HODŽARINU I STRUJU U DŽAMIJI
==============================================

 

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Hodžarina i troškovi struje za džamiju ne ulaze ni u jedan od 8 fondova zekata. Shodno tome, onaj ko da zekat u spomenuto nije ispunio svoju obavezu davanja zekata niti mu je ibadet primljen.


Jedan od 8 fondova u koje se daje zekat je „fi sebilillah“, tj. na Allahovom putu. U taj fond po šerijatskim tekstovima u kojima je pojašnjen ovaj fond ulazi:


1- davanje mudžahidima (borcima na Allahovom putu),


2- za potrebe džihada


3- i onome ko nije obavio hadždž islama.


A skupina učenjaka u ovaj fond ubraja:


4- talibul-ilma (onog ko traži znanje, uči islam ili studira islamske znanosti),


5- i finansiranje davetskih aktivnosti.


Prema tome, hodžarina i plaćanje struje u džamiji ne ulazi u ovaj fond.


Ve billahi tevfik.


Na pitanje odgovorio dr. Zijad Ljakić – zijad-ljakic.com


